**APSTIPRINĀTS:**

2017. gada 24. februārī

komisijas sēdē, protokols Nr.1

Ar 29.03.2017. precizējumiem

**RĪGAS TEHNISKĀS UNIVERSITĀTES**

ATKLĀTA KONKURSA

**“Tehniskās apsardzes pakalpojuma nodrošināšana RTU objektos”**

**ID:** **RTU – 2017/25**

**NOLIKUMS**

Rīga, 2017

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RTU – 2017/25.
	2. **Pasūtītājs:**
		1. Pasūtītājs - Rīgas Tehniskā universitāte, adrese: Kaļķu iela 1, Rīga, LV – 1658, reģ. Nr. 3341000709, PVN reģ. Nr. LV90000068977, mājas lapa: [www.rtu.lv](http://www.rtu.lv).
		2. Pasūtītājs, kura vajadzībām tiek organizēta iepirkuma procedūra – SIA “RTU servisu aģentūra”, reģ. Nr. 40103419029, PVN reģ. Nr. LV40103419029.
	3. **Konkurss -** atklāts konkurss “Tehniskās apsardzes pakalpojuma nodrošināšana RTU objektos”.
	4. **Pretendents** ir piegādātājs, kurš iesniedzis piedāvājumu.
	5. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
	6. **Komisija –** Rīgas Tehniskās universitātes iepirkuma komisija, kas pilnvarota organizēt atklātu konkursu.
	7. **Informācija par iepirkuma priekšmetu:** Tehniskās apsardzes pakalpojuma nodrošināšana Rīgas Tehniskās universitātes nekustama īpašuma objektos saskaņā ar Tehnisko specifikāciju (pielikums Nr.2), t.sk.: **Apsardzes sistēmu uzstādīšana un**  **pieslēgšana CNP** (centralizēto novērošanas pults), CPV kods: 51900000-1 (Vadības un kontroles sistēmu uzstādīšanas pakalpojumi); **Uzstādīto apsardzes sistēmu nepārtrauktas darbības nodrošināšana un tehniskā apkope**, CPV kods: 79711000-1 (Signalizācijas uzraudzības pakalpojumi); **Apsardzes mobilās vienības ierašanās objektā pēc trauksmes signāla reģistrēšanas**, CPV kods: 79715000-9 (Patrulēšanas pakalpojumi). Iepirkuma priekšmets nav sadalīts daļās.
	8. **Iepirkuma līgums (Līgums):** Līguma projektspievienots Nolikuma 3.pielikumā. Līguma projekts ir saistošs visiem pretendentiem, ja tas nav pretrunā ar iepirkuma priekšmeta Tehnisko specifikāciju un šo Nolikumu. **Kopējā līguma summa tā darbības laikā nevar pārsniegt EUR 60000 (sešdesmit tūkstoši *euro*) bez PVN.**
	9. **Iepirkuma Līguma izpildes termiņš:** 36 (tīspadsmit seši) mēneši no iepirkuma Līguma stāšanās spēkā dienas.
	10. **Pretendents var iesniegt vienu piedāvājuma** **variantu** **par visu iepirkuma priekšmeta apjomu**. Pretendentam piedāvājumā ir jāiekļauj pakalpojumus visos nekustama īpašuma objektos, kuri ir paredzēti konkrētās iepirkuma daļas Tehniskajā specifikācijā.
	11. **Piedāvājuma izvēles kritērijs:** Nolikuma prasībām atbilstošs piedāvājums ar viszemāko piedāvāto kopējo līgumcenu (2.pielikuma 8.tabula). Iespējamā inflācija, tirgus apstākļu maiņa vai jebkuri citi apstākļi nevar būt par pamatu piedāvātās līgumcenas paaugstināšanai, jo pretendentam ir jāprognozē tirgus situācija, sagatavojot finanšu piedāvājumu.

# Nolikuma saņemšanas vieta, papildu informācijas sniegšana un citi nosacījumi.

* + 1. Pretendenti ar nolikumu var iepazīties un lejupielādēt RTU tīmekļa vietnē - [www.rtu.lv](http://www.rtu.lv) - sadaļā „Iepirkumi” vai Rīgas Tehniskās universitātes Iepirkumu nodaļā, Kaļķu ielā 1-322, Rīga, darba dienās, **līdz 2017. gada 4. aprīlim**, **plkst. 1000.**
		2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Iepirkumu nodaļas vecākais iepirkumu speciālists Jevgēnijs Gramsts, tālrunis: 67089019, e-pasts: jevgenijs.gramsts@rtu.lv, fakss: 67089710.
		3. Papildus informācijas pieprasīšana un sniegšana:
			1. ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
			2. Informācijas apmaiņa starp Pasūtītāju un Piegādātājiem notiek rakstiskā veidā pa e-pastu (jevgenijs.gramsts@rtu.lv), pa faksu (67089710), vai nosūtot pa pastu (Kaļķu ielā 1 – 322, Rīga, LV-1658);
			3. Pasūtītājs nodrošina brīvu un tiešu elektronisko pieeju iepirkuma procedūras dokumentiem [www.rtu.lv](http://www.rtu.lv) sadaļā Iepirkumi;
			4. Saskaņā ar Publisko iepirkumu likuma 30. panta ceturto un piekto daļu, Pasūtītājs papildus informāciju, informāciju par grozījumiem iepirkuma procedūras dokumentos, kā arī citu informāciju, kas ir saistīta ar šo iepirkumu, publicē savā mājas lapā: [www.rtu.lv](http://www.rtu.lv);
			5. Pretendentam ir pienākums sekot informācijai, kas tiks publicēta RTU mājas lapā: [www.rtu.lv](http://www.rtu.lv) sakarā ar šo konkursu.
	1. **Piedāvājumu iesniegšanas, atvēršanas laiks, vieta un kārtība**
		1. Piedāvājumi Konkursam iesniedzami **līdz 2017. gada 4. aprīlim**, **plkst. 10:00**, RTU Iepirkumu nodaļā –Kaļķu ielā 1, 322.kab. Rīgā, LV-1658 darba dienās laikā no plkst. 08:30 - 17:00.
		2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam **līdz 2017. gada 4. aprīlim, plkst.** **1000.** Pretendents pats personīgi uzņemas nesavlaicīgas piegādes risku.
		3. Saņemot piedāvājumu, Pasūtītāja pārstāvis reģistrē tā iesniegšanas datumu, laiku.
		4. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ Pretendentam.
		5. Piedāvājumu atvēršanas sanāksme ir atklāta. Piedāvājumi tiks atvērti RTU Iepirkumu nodaļā Kaļķu ielā 1 – 322, Rīga, **2017. gada 4. aprīlī**, **plkst.** 1**000.**
		6. Pirms piedāvājumu atvēršanas tiek nolasīts piedāvājuma iesniedzēju saraksts un piedāvājumu iesniegšanas laiks. Piedāvājumi tiek atvērti to iesniegšanas secībā. Atverot iesniegto piedāvājumu, no sējuma „Oriģināls” tiek nolasīta pretendenta piedāvātā kopējā cena EUR, neieskaitot PVN par piedāvāto iepirkuma priekšmetu.
		7. **Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām.**
		8. Piedāvājumu pārbaudi Komisija veic slēgtā sēdē.
	2. Pretendentam komunikācija ar Pasūtītāju jānodrošina latviešu valodā.
1. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno Pretendenta šī Nolikuma 2.12. punktā noteiktajā kārtībā apliecināts tulkojums latviešu valodā.
	2. Piedāvājumam jābūt:
		1. datordrukā;
		2. cauršūtam (caurauklotam) nodrošinot lapu aizvietošanas neiespējamību;
		3. ar secīgi numurētām lapām;
		4. ar Piedāvājuma satura rādītāju;
		5. ar uzlīmi, uz uzlīmes jābūt norādītam lapu skaitam un datumam un Pretendenta (ar paraksta tiesībām vai Pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	3. **Piedāvājums sastāv no viena sējuma, kurā Piedāvājuma dokumenti jāsakārto šādā secībā:**
		1. Pretendenta pieteikums par piedalīšanos konkursā (forma Nolikuma 1.pielikumā);
		2. ***Valsts ieņēmumu dienesta izdota izziņa par pretendenta vai tā piedāvājumā norādīto apakšuzņēmēju darba ņēmēju vidējām stundas tarifa likmēm pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai. Ja uzņēmējs kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.*** *Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai.*
		3. Kvalifikācijas dokumenti (Nolikuma 4.punkts);
		4. Pretendenta piedāvājums (forma Nolikuma 2.pielikumā un 2.1.pielikumā).
	4. Pretendentam jāiesniedz 1 (viens) piedāvājuma oriģināls un 1 (viena) piedāvājuma kopija papīra formātā, katra savā sējumā, un 1 (viena) kopija elektroniskā formātā (tikai nolikuma 2.3.4.punktā noteiktās piedāvājuma sastāvdaļas) uz datu nesēja MS Word vai MS Excel formātā vai ar to savietojamā failu formātā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājumu jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.
	6. Piedāvājuma oriģinālu un kopiju (ar datu nesēju) jāiesaiņo vienā kopējā iesaiņojumā ar norādi:
		1. Pretendenta nosaukums un juridiskā adrese
		2. Pasūtītāja nosaukums un adrese;
		3. šāda atzīme:

|  |
| --- |
| Atklātam konkursam**“Tehniskās apsardzes pakalpojuma nodrošināšana RTU objektos”**ID Nr. RTU-2017/25**Neatvērt līdz piedāvājuma iesniegšanas termiņa beigām** – **līdz 2017. gada 4. aprīlim, plkst. 10:00** |

* 1. Piedāvājuma papildinājumi, labojumi ir jāiesniedz rakstiskā formā personīgi vai pasta sūtījumā RTU Iepirkumu nodaļā Kaļķu ielā 1 – 322, Rīga, LV-1658, **līdz 2017. gada 4. aprīlim**, **plkst. 1000**, slēgtā, aizzīmogotā iepakojumā. Uz iepakojuma jānorāda nolikuma 2.6.punktā noteiktais un papildus norāde – “PAPILDINĀJUMS”, ”LABOJUMI”.
	2. Piedāvājuma atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību iepirkumā.
	3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam. Piedāvājuma iesniegšana ir Pretendenta brīvas gribas izpausme, tāpēc neatkarīgi no Konkursa rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.
	4. Visi piedāvājuma pielikumi ir tā neatņemamas sastāvdaļas.
	5. Katalogi, bukleti un brošūras var tikt iesniegti neiesietā veidā, tos pievienojot piedāvājuma kopējā iesaiņojumā, uz tiem jābūt pretendenta nosaukumam.
	6. Piedāvājumam un visiem tam pievienotajiem dokumentiem ir jāatbilst visām šajā Nolikumā un tā pielikumos minētajām prasībām, Dokumentu juridiskā spēka likumam un MK noteikumiem Nr. 916 "Dokumentu izstrādāšanas un noformēšanas kārtība". Atbilstoši Publisko iepirkumu likuma 33.panta septītās daļas otrajam teikumam, iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	7. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, piegādātājs norāda savā piedāvājumā. **Komercnoslēpums** **vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju**.
1. **Pretendentu IZSLĒGŠANAS NOTEIKUMI**

3.1. Pasūtītājs izslēdz pretendentu no dalības iepirkuma procedūrā Publisko iepirkumu likuma 39.1 pantā noteiktajos gadījumos.

3.4. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma 39.1 pantā.

1. **Pretendentu KVALIFIKĀCIJA**

|  |  |
| --- | --- |
| * 1. Pretendentam ir jāatbilst šādām prasībām:
 | * 1. Lai pierādītu atbilstību Pasūtītāja noteiktajām prasībām, Pretendentam jāiesniedz šādi **prasību apliecinošie dokumenti:**
 |
| 4.1.1. Pretendents piekrīt nolikuma noteikumiem.  | 4.2.1. pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pieteikuma vēstules forma. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā. |
| 4.1.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 4.2.2. Lai apliecinātu nolikuma 4.1.2.apakšpunkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības.  |
| **Atbilstība profesionālās darbības veikšanai** |
| 4.1.3. Pretendents ir reģistrēts atbilstoši attiecīgās valsts normatīvo aktu prasībām. | 4.2.3. Lai pārbaudītu nolikuma 4.1.3.apakšpunkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 4.1.4. Pretendents atbilst Apsardzes darbības likumā noteiktajiem kritērijiem un ir saņēmis atbilstošu atļauju sniegt Tehniskajā specifikācijā noteiktos pakalpojumus. | 4.2.4. Lai apliecinātu nolikuma 4.1.4. apakšpunkta izpildi, Pretendentam jāiesniedz attiecīgā dokumenta kopija. |
| 4.1.5. Pretendentam (personu grupas gadījumā vismaz vienam no grupas dalībniekiem) ir pieredze  līdzīgu - Nolikuma 1.7. punktā noteikto pakalpojumu sniegšanā un Pretendents ir sniedzis vismaz vienu konkretajai daļai līdzīgu (apsargājamā objekta apjoma un tehniskās apsardzes sistēmas/sistēmu ziņā) pakalpojumu iepriekšējo trīs gadu laikā.  | 4.2.5. Lai apliecinātu nolikuma 4.1.5. apakšpunkta izpildi, Pretendentam jāiesniedz:4.2.5.1. informācija par Pretendenta pieredzi pēdējo 3 (trīs) gadu laikā pēc šādas formas:

|  |  |  |  |  |
| --- | --- | --- | --- | --- |
| **Nr. p.k.** | **Pasūtītājs**  | **Pakalpojuma apraksts**  | **Pakalpojuma apjoms**  | **Kontaktpersona, tālrunis, e-pasts** |
| 1 |  |  |  |  |
| n |  |  |  |  |

4.2.5.2. vismaz 1 (viena) atsauksme no Nolikuma 4.2.5.1.punktā noteiktajā kārtībā iesniegtajā sarakstā minētajiem Pasūtītājiem. |
| 4.1.6. Pretendentam ir ieviesta kvalitātes vadības un kontroles nodrošināšanas sistēma un Pretendents spēj īstenot pasākumus kvalitātes vadības prasību nodrošināšanai iepirkuma līguma izpildes laikā. | 4.2.6. Lai apliecinātu nolikuma 4.1.6. apakšpunkta izpildi, Pretendentam jāiesniedz kvalitātes kontroles un vadības sistēmas sertifikāta kopija vai kvalitātes kontroles un vadības sistēmas apraksts. |
| 4.1.7. Pretendenta profesionālā darbība ir apdrošināta saskaņā ar Apsardzes darbības likuma 25.panta ceturtās daļas noteikumiem un Ministru kabineta 03.02.2015. noteikumiem Nr.58.  | 4.2.7. Lai apliecinātu nolikuma 4.1.7. apakšpunkta izpildi, Pretendentam jāiesniedz paša apliecinājums, ka iepirkuma līguma noslēgšanas gadījumā pretendentam būs spēkā esoša civiltiesiskās atbildības apdrošināšanas polise ar apdrošināšanas limitu par apdrošināšanas periodu vismaz 10 procenti no apsardzes komersanta gada apgrozījuma, bet ne mazāk par 142200 *euro* gadā. |

4.3. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi un slēgt iepirkuma līgumu.

4.4. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.

4.5. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.

4.6. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo būvdarbu vai pakalpojumu līguma daļu.

4.7. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

4.8. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

4.9. Konkursa Nolikuma 4.7. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.docvai> Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.

1. **Paskaidrojumi par piedāvājuma sagatavošanu**
	1. Pretendents piedāvājumu sagatavo saskaņā ar nolikumu un 2.pielikumu – PASŪTĪTĀJA TEHNISKĀ SPECIFIKĀCIJA un PRETENDENTA PIEDĀVĀJUMS, obligāti iesniedzot 2.1.pielikuma parakstītus dokumentus un norādot informāciju par piedāvāto pakalpojumu tā, lai iepirkuma Komisija spētu objektīvi pārliecināties par iesniegtā piedāvājuma atbilstību Tehniskajai specifikācijai un nolikuma prasībām.
	2. Tehniskajam piedāvājumam jāpievieno:
		1. Informāciju par diennakts centralizēto novērošanas pulti (apsardzes pulti) (atrašanās vieta, darbības režīms);
		2. Pretendenta piedāvāto mobilo operatīvo reaģēšanas vienību ierašanās laika Pasūtītāja objektā (galvenā ieeja objektā, nolikuma 2.2.pielikums) mērījuma protokolu kopijas (jānorāda vienības atrašanās vietas adrese, izsaukuma fiksēšanas laiks, ierašanās laiks katrā objektā, nobrauktais attālums km.). Mērījums jāveic darba dienā (pirmdiena – piektdiena) laikā no 8:00 līdz 10:00 vai no 17:00 līdz 19:00.
	3. Pretendents finanšu piedāvājumu sagatavo saskaņā ar nolikumu, 2.pielikumu – PASŪTĪTĀJA TEHNISKĀ SPECIFIKĀCIJA un PRETENDENTA PIEDĀVĀJUMS, cenu norādot EUR bez pievienotās vērtības nodokļa. Piedāvātajā cenā Pretendents iekļauj:
		1. Kopējo līgumcenu (nolikuma 2.pielikuma 8.tabula), kas ietver:
			1. visas izmaksas, kas saistītas ar pakalpojuma sniegšanu;
			2. visus valsts un pašvaldību noteiktos nodokļus un nodevas, izņemot pievienotās vērtības nodokli;
			3. citas izmaksas, kas ir saistošas Pretendentam.
		2. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
2. **Piedāvājumu NOFORMĒJUMA pārbaude UN PRETENDENTU ATLASE**
	1. Komisija veic piedāvājumu noformējuma pārbaudi un pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
	2. Pretendenta piedāvājums tiek noraidīts un netiek tālāk izvērtēts, ja Komisija konstatē, ka:
		1. Pretendenta Piedāvājumā pastāv neatbilstība nolikuma 2.punkta prasībām, kas neļauj objektīvi identificēt pretendentu un piedāvājuma saturu;
		2. Pretendents neatbilst kādai no Nolikuma 4.punkta prasībām.
	3. Jaiesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
3. **piedāvājumU atbilstības pārbaude**
	1. Komisija veic piedāvājumu pārbaudi slēgtā sēdē.
	2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļautā informācija.
	3. Pretendenta piedāvājums tiks noraidīts un netiks tālāk izvērtēts, ja Komisija konstatē, ka nav iesniegti piedāvājuma dokumenti, vai tie un to saturs ļauj objektīvi noteikt piedāvājuma neatbilstību Nolikuma un Tehniskās specifikācijas prasībām.
	4. Pretendenta piedāvājums tiks noraidīts un netiks tālāk izvērtēts, ja Komisija konstatē, ka konkrētajā iepirkuma pozīcijā nav iekļauti visi attiecigās daļas Tehniskajā specifikācijā paredzētie iepirkuma priekšmeti.
4. **finanšu piedāvājuma atbilstības pārbaude**
	1. Komisija veic finanšu piedāvājumu pārbaudi slēgtā sēdē.
	2. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
	3. Ja Komisija konstatē, ka Pretendents iesniedzis nepamatoti lētu piedāvājumu, Komisija to izslēdz no turpmākās dalības Konkursā Publisko iepirkumu likumā noteiktajā kārtībā.
	4. Pēc finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu piedāvājumu ar viszemāko kopējo līgumcenu par iepirkuma priekšmetu.
	5. Iesniegtie finanšu piedāvājumi tiks salīdzināti, ņemot vērā piedāvājuma (forma - nolikuma 2.pielikuma 8.tabula) norādīto **kopējo piedāvāto līgumcenu par visu apjomu, EUR bez PVN.**
5. **Līgumslēgšanas tiesību piešķiršana,**

**līguma noslēgšana**

* 1. Par līguma slēgšanas tiesību piešķiršanu un uzvarētāju Konkursā Komisija atzīst Pretendentu, kurš ir atbilstošs visām nolikuma prasībām un piedāvājis viszemāko cenu katrā iepirkuma daļā atsevišķi.
	2. Pasūtītājs triju darbdienu laikā vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
	3. Līguma projekts ir pievienots Nolikuma 3.pielikumā. Iesniedzot piedāvājumu, pretendents piekrīt visiem Nolikuma un iepirkuma līguma noteikumiem un apņemas tos pildīt.
	4. Ja pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.
	5. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai Konkursa uzvarētājs atsauc savu piedāvājumu, Komisija izvēlas Pretendentu, kurš piedāvājis nākamo viszemāko cenu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis viszemāko cenu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	6. Ja nākamais Pretendents, kurš piedāvājis viszemāko cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt Konkursu, neizvēloties nevienu piedāvājumu.
	7. Iepirkuma līgums starp Pasūtītāju un Konkursa uzvarētāju tiks noslēgts Publisko iepirkumu likuma 67.pantā noteiktajā kārtībā.
	8. Saskaņā ar Publisko iepirkumu likuma 38.panta pirmo daļu Pasūtītājs var izbeigt iepirkuma procedūru, ja tai nav iesniegti piedāvājumi vai ja iesniegtie piedāvājumi neatbilst nolikuma noteiktajām prasībām vai pretendenti neatbilst izvirzītajām kvalifikācijas prasībām, savukārt saskaņā ar šī panta otro daļu Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
1. **PIELIKUMI**

**Nolikumam pievienoti šādi pielikumi:**

1.pielikums – Pretendenta pieteikums par piedalīšanos konkursā (forma);

2.pielikums – Pasūtītāja tehniskā specifikācija un Pretendenta piedāvājums;

3.pielikums – Iepirkuma Līguma projekts.

**1.pielikums**

**nolikumam ar ID Nr. RTU-2017/25**

**Pretendenta pieteikums par piedalīšanos konkursā**

**Piezīme**: *Konkursa pretendentam jāaizpilda tukšās vietas šajā formā.*

**Pasūtītājs:** Rīgas Tehniskā universitāte

**Iepirkums:** **“Tehniskās apsardzes pakalpojuma nodrošināšana RTU objektos”**

**ID Nr.:** RTU-2017/25

*<Pieteikuma sagatavošanas vieta un datums>*

Saskaņā ar konkursa Nolikumu, mēs, apakšā parakstījušies, apstiprinām, ka piekrītam konkursa noteikumiem un tajā noteiktajam līguma projekta noteikumiem. Piedāvājam sniegt Pakalpojumu saskaņā ar Nolikuma prasībām. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.

1. Informācija par pretendentu vai personu, kura pārstāv piegādātāju apvienību iepirkumā:

4.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Reģistrēts ar Nr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 4.3. Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

4.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.10. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.11. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.12. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ***Ja Pretendents ir piegādātāju apvienība*** *(personu grupa):*
	1. *persona, kura pārstāv piegādātāju apvienību Konkursā: \_\_\_\_\_\_\_\_\_\_\_\_\_\_\_\_\_\_\_\_\_\_.*
	2. *katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

**APLIECINĀJUMI**

Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par Konkursam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

**3.pielikums**

**nolikumam ar ID Nr. RTU-2017/25**

**Iepirkuma līgums Nr.01J02-1/\_\_\_\_\_\_**

**PROJEKTS**

Rīgā, 2017. gada \_\_.\_\_\_\_\_

**SIA “RTU servisu aģentūra”,** reģ. Nr. 40103419029,kuras vārdā un interesēs, pamatojoties uz Statūtiem un saskaņā ar 2016. gada 21. aprīļa Pilnvaru Nr. 2016/P1, rīkojas valdes loceklis Juris Keišs, (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz Statūtiem, darbojas tās \_\_\_\_\_\_\_\_\_\_\_\_\_\_\_\_\_\_\_, (turpmāk – Izpildītājs), no otras puses,

abi kopā saukti Puses, bet katrs atsevišķi saukti arī kā Puse, saskaņā ar iepirkuma **“Tehniskās apsardzes pakalpojuma nodrošināšana RTU objektos”** ar identifikācijas Nr. RTU-2017/25 rezultātiem, bez maldības, viltus un spaidiem noslēdz šādu līgumu:

1. **Līguma priekšmets**
	1. Pasūtītājs pasūta un Izpildītājs saskaņā ar Pasūtītāja norādījumiem un šī līguma noteikumiem organizē un veic tehnisko apsardzi Pasūtītāja objektossaskaņā ar Tehnisko specifikāciju (līguma pielikums Nr.1), (turpmāk – Objekts), sniedzot šādus apsardzes pakalpojumus (turpmāk – Pakalpojumi):
		1. Objekta tehnisko apsardzi saskaņā ar Tehniskās specifikācijas nosacījumiem, t.sk.:
			1. automātiska signālu padeve no Objektā uzstādītās apsardzes sistēmas (turpmāk - AS) uz Izpildītāja Centralizēto novērošanas pulti (turpmāk – CNP) 24 stundas diennaktī vai atkarībā no Objekta darba režīma specifikas;
			2. videonovērošana;
			3. AS iekārtu nomaiņa;
			4. AS signalizācijas uzturēšana tehniskā darba kārtībā (tehniskā uzraudzība);
			5. apsardzes mobilās vienības ierašanās Objektā pēc trauksmes signāla reģistrēšanas **ne ilgāk par 5 (piecām)** minūtēm.
2. **Izpildītāja pienākumi un tiesības**
	1. Izpildītājs 5 (piecu) dienu laikā pēc līguma parakstīšanas sagatavo un iesniedz noteiktajai Pasūtītāja pilnvarotajai personai izskatīšanai un saskaņošanai rīcības instrukciju Pasūtītāja darbinieku darbībai ar AS iekārtām, instrukciju par rīcību trauksmes gadījumā un AS iekārtu tehniskās apkopes reglamentu, kurā ir norādītas Pasūtītāja un Izpildītāja pilnvarotās personas.
	2. Pēc Pasūtītāja paziņojuma saņemšanas par Objektā esošajiem AS bojājumiem vai traucējumiem, Izpildītājs nodrošina tehniskā speciālista ierašanos iepirkuma procedūras Tehniskajā specifikācijā noteiktajā laikā (līguma pielikums Nr.1), kurš konstatē un novērš AS bojājumus vai traucējumus un pieslēdz Objektu pie CNP, par ko tiek sastādīts akts, ko paraksta Pušu pārstāvji.
	3. Pēc trauksmes signāla reģistrēšanas CNP, Izpildītājs nodrošina apsardzes mobilās vienības ierašanos objektā, lai noskaidrotu trauksmes cēloni un veikt visas iespējamās un nepieciešamās darbības, lai saglabātu Pasūtītāja mantu vai pārtrauktu pretlikumīgas darbības.
	4. Apsardzes mobilā vienība pēc ierašanās apseko Objektu un atbilstoši konstatētajam (ugunsgrēks, ielaušanās, viltus trauksme un tml.), veic tiesiskās darbības saskaņā ar Latvijas Republikas apsardzes darbību reglamentējošām tiesību normām un savas kompetences ietvaros veic ugunsgrēka likvidēšanu, ugunsdzēsēju izsaukšanu, iespējamā tiesībpārkāpēja aizturēšanu, paziņošanu valsts policijai, tās izsaukšanu uz Objektu, kā arī citu glābšanas un avārijas dienestu informēšanu un/vai izsaukšanu.
	5. Nepieciešamības gadījumā Izpildītājs telefoniski informē Pasūtītāju vai tā pārstāvjus par trauksmi (tajā skaitā, par tehniskajām avārijām) Objektā un paziņo, ja nepieciešama šo personu klātbūtne Objektā. Izpildītājs par papildu samaksu var nodrošināt Pasūtītāja pārstāvja ierašanos Objektā nakts laikā.
	6. Izpildītājam ir aizliegts atvērt Objektu un/vai ieiet tajā bez Pasūtītāja pārstāvja (policijas un/vai ugunsdzēsības, glābšanas un avārijas dienesta pārstāvja) klātbūtnes.
	7. Izpildītājs nodrošina Objekta fizisko apsardzi 2 (divas) stundas bezmaksas, ja ir acīmredzamas ielaušanās pazīmes. Sākot ar 3 (trešo) apsardzes stundu Objekta apsardze ir maksas pakalpojums saskaņā ar noteikto stundas tarifa likmi (līguma pielikums Nr.2).
3. **Pasūtītāja pienākumi un tiesības**
	1. Aizslēdzot un atstājot Objektu, pārbaudīt vai tajā neatrodas cilvēki vai dzīvnieki, vai ir aizvērti logi un durvis, un vai AS ir darba kārtībā (novērtēt signāldevēju ārēji – lai nav izsists, aizkrāsots, aizlīmēts un tml.). Konstatējot, ka AS nav darba kārtībā, nekavējoties telefoniski paziņot uz CNP un obligāti sagaidīt tehniskā speciālista ierašanos un neatstāt Objektu kamēr AS darbība nav atjaunota.
	2. Pieslēgt un noņemt Objektu no AS saskaņā ar instrukcijām, patstāvīgi neatvērt AS un neiejaukties tās darbības mehānismā, kā arī neaizsegt un neaizkraut iekārtas signāldevējus (tādējādi būtiski samazinot to jūtību).
	3. Pasūtītāja pārstāvim ir pienākums ierasties Objektā 2 (divu) stundu laikā no brīža, kad saņemts paziņojums no Izpildītāja par nepieciešamību ierasties Objektā (pa telefonu vai sms).
	4. Pasūtītājs nodrošina, iepriekš savstarpēji saskaņojot, Izpildītāja pārstāvja piekļūšanu Objekta AS profilaktiskai pārbaudei, remontam, pārvietošanai.
	5. Pasūtītājs apņemas neizpaust objekta individuālo lietotāja kodu AS izslēgšanai/ieslēgšanai un nenodot atslēgas nepiederošām personām.
	6. Pasūtītājam ir pienākums 24 stundas iepriekš rakstveidā (vai pa faksu) paziņot Izpildītajam par pilnvaroto personu un citas kontaktinformācijas maiņu.
	7. Ja AS nedarbojas no Izpildītāja neatkarīgu apstākļu dēļ un Objektu nav iespējams tehniski apsargāt, Puses vienojas par fiziskās apsardzes izvietošanu Objektā.
	8. Pasūtītājs apņemas neatvērt un/vai neieiet Objektā bez Izpildītāja pārstāvja klātbūtnes, ja ir konstatēti acīmredzami ārēji Objekta bojājumi (izsists stikls, bojātas durvis, sienas u. tml.).
	9. Pasūtītājam ir pienākums savlaicīgi un pilnā apjomā apmaksāt Pakalpojumus, saskaņā ar pielikumu Nr.2, kas ir šī līguma neatņemama sastāvdaļa.
	10. Pasūtītājs apņemas samaksāt 30 (trīsdesmit) dienu laikā par materiāliem, kuri izmantoti signalizācijas iekārtas (AS) remontam, kas nav uzskatāms par garantijas remontu un kas nav ietverti iepirkuma procedūras Tehniskajā specifikācijā (līguma pielikums Nr.1). Pasūtītājs veic apmaksu saskaņā ar izsniegto rēķinu un saskaņotu remonta darbu nodošanas – pieņemšanas aktu.
	11. Pasūtītājam ir pienākums 24 stundas iepriekš paziņot Izpildītajam par Objekta telpas/u remontu, pārbūvi, logu, durvju un citu būves elementu nomaiņu;
	12. Līguma pārtraukšanas brīdī Pasūtītājs apņemas Izpildītājam atgriezt neapmaksāto apsardzes aparatūru (ja tāda ir) vai apmaksāt to vērtību.
	13. Pasūtītajam ir jāaprīko objekta fasāde ar izkārtni, kurā jānorāda objekta adrese un ēkas numurs tā, lai apsardzes mobilā grupa varētu atrast Objektu visīsākajā laikā, kā arī ziemas laikā nodrošināt sniega novākšanu, lai varētu piebraukt pie objekta.
4. **Pušu atbildība**
	1. Izpildītājs atbild par objektu no brīža, kad uz CNP pienāk informācija (signāls) par to, ka Objekts (Objekta AS) tiek ieslēgts apsardzes režīmā, bet atbildība par Objektu pāriet Pasūtītājam ar brīdi, kad Objektu atslēdz no apsardzes režīma.
	2. Izpildītājs neatbild par naudas līdzekļiem, vērtspapīriem, juvelierizstrādājumiem, dārgmetāliem, antikvāriem priekšmetiem, ieročiem, narkotiskām vielām, ja tie netiek glabāti, speciāli šim nolūkam paredzētos seifos, bez tam, seifam jābūt lielizmēra vai arī attiecīgi piestiprinātam pie telpas būvelementiem tādējādi, lai tiktu izslēgta seifa kā vesela priekšmeta aiznešanas/aizvešanas iespēja.
	3. Izpildītājs nenes atbildību par Pasūtītājam, trešajām personām un Objektam nodarītiem zaudējumiem, ja:
		1. Pasūtītājs neizpilda līguma 3.punkta noteikumus;
		2. bojāta elektropadeve, kā rezultātā AS autonomā barošana nevar nodrošināt tās darbību;
		3. Pasūtītājs būtiski izmainījis telpu iekārtojumu ar mēbelēm un iekārtam, tādējādi samazinot vai pat pārtraucot signāldevēju jūtību, par ko Izpildītāju nav informējis.
	4. Izpildītājs nenes atbildību par zaudējumiem, kas Pasūtītājam un Pasūtītāja Objektam nodarīti trešo personu prettiesiskas, nolaidīgas rīcības vai citāda veida apdraudējuma rezultātā, ja Izpildītājs ir rīkojies savas kompetences ietvaros un saskaņā ar šī līguma noteikumiem, novēršot prettiesisku rīcību Pasūtītāja Objektā.
	5. Neviena no Pusēm nav atbildīga par līguma saistību neizpildi vai izpildes aizturēšanu vai nepienācīgu izpildi, ja tā saistīta ar Nepārvaramu varas apstākļu iestāšanos. Nepārvarama vara šī līguma izpratnē ir jebkādi valdības iestāžu vai organizāciju izdoti rīkojumi, priekšraksti vai rakstiski norādījumi likumu vai citādā veidā, kas tieši ietekmē līguma izpildi, kā arī jebkuri civiliedzīvotāju nemieri, terora akts, sacelšanās, karš, kara stāvoklis, ugunsgrēks, vētras, plūdi un citas stihiskas nelaimes, kā arī viss tas, kas Pusēm nav kontrolējams un to nav iespējams paredzēt. Šajā gadījumā Puses pārtrauc saistību izpildi un saistību izpildes termiņš tiek atlikts attiecīgi uz to laika periodu, kurā darbojas augšminētie apstākļi.
	6. Pusei, kura nevar izpildīt saistības Nepārvaramas varas apstākļu dēļ, ir pienākums nekavējoties paziņot par to otrai Pusei.
	7. Izpildītāja civiltiesiskā atbildība ir apdrošināta Apsardzes darbības likumā un attiecīgajos Ministru kabineta noteikumos paredzētajā kārtībā. Apdrošināšanas limitam par apdrošināšanas periodu ir jābūt vismaz 10 procenti no Izpildītāja gada apgrozījuma, bet ne mazāk kā EUR 142200,00 (viens simts četrdesmit divi tūkstoši divi simti euro un 00 centi) gadā.
	8. Par Tehniskajā piedāvājumā (līguma pielikums Nr.1) noteikto pakalpojumu nesniegšanu noteiktajā kārtībā un termiņos Izpildītājs maksā Pasūtītājam līgumsodu 0.5% (piecas desmitdaļas procenta) apmērā no līguma cenas par katru nokavēto dienu vai, ja tiek kavēti līguma pielikuma Nr.1 IV) punkta 3) apakšpunktā noteiktie pakalpojumi - 0.5% (piecas desmitdaļas procenta) apmērā no līguma cenas par katru nokavēto stundu, bet ne vairāk kā 10% (desmit) procenti no līguma cenas. Līgumsoda samaksa neatbrīvo Izpildītāju no šī līguma saistību pienācīgas un pilnīgas izpildes.
	9. Ja Izpildītājs ir aprēķinājis līguma 4.8.punktā noteikto līgumsodu, apmaksājot Izpildītāja iesniegtos rēķinus, Pasūtītājam ir tiesības veikt līgumsoda ieturējumu.
	10. Ja Pasūtītājs pārkāpj līguma 5.1.punktā noteikto samaksas termiņu, tad Izpildītājs ir tiesīgs aprēķināt Pasūtītājam līgumsodu 0,5 % (piecas desmitdaļas procenta) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit) procenti no līguma cenas. Līgumsoda samaksa neatbrīvo Pasūtītāju no šī līguma saistību pienācīgas un pilnīgas izpildes.
	11. Jebkura maksājuma kavējuma gadījumā Pasūtītāja turpmākās iemaksas tiek ieskaitītas šādā secībā: 1) līgumsods; 2) maksājuma parāds; 3) kārtējie maksājumi.
5. **Maksājumu kārtība**
	1. Pasūtītājs maksā Izpildītājam par šī līguma 1.1.punktā minētajiem Pakalpojumiem līguma pielikumā Nr.1 noteikto maksu par katru kalendāro mēnesi līdz 25. datumam par nākošā mēneša Pakalpojumiem, pamatojoties uz Izpildītāja izsniegto rēķinu.
	2. Līguma 5.1.punkta noteikumi nav attiecināmi uz pakalpojumiem, kas minēti līguma 3.7.punktā un 3.10.punktā.
	3. Papildus līguma maksai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	4. **Kopējā līguma summa tā darbības laikā nevar pārsniegt EUR 60000 (sešdesmit tūkstoši *euro*) bez PVN.**
	5. Samaksu par Izpildītāja sniegtajiem Pakalpojumiem Pasūtītājs veic bezskaidras naudas veidā ar pārskaitījumu uz Izpildītāja izsniegtajā rēķinā norādīto bankas kontu.
	6. Šī līguma 5.1.punktā noteiktā maksa tiek noteikta proporcionāli no dienas, kad objekts tiek pieslēgts pie CNP.
	7. Šī līguma 5.1.punktā minēto rēķinu Izpildītājs var sūtīt vienā no šādiem veidiem:
		1. papīra formātā, nosūtot to uz Pasūtītāja pasta adresi;
		2. elektroniski, nosūtot to uz Pasūtītāja e-pastu un izmantojot drošu elektronisko parakstu;
		3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
	8. Pušu par līguma saistību izpildes kontroli atbildīgās personas:
		1. Pasūtītāja par līguma saistību izpildes kontroli atbildīgā persona: SIA “RTU servisu aģentūra” izpilddirektors **Sergejs Jurins**, tālr. 26170542, e-pasts: sergejs.jurins@rtu.lv, kurai ir noteikti šādi pienākumi:
			1. kontrolēt līguma saistību izpildi;
			2. saskaņot Izpildītāja iesniegtos pakalpojumu nodošanas – pieņemšanas aktus;
			3. saskaņot Izpildītāja iesniegtos rēķinus.
		2. Izpildītāja par līguma saistību izpildes kontroli atbildīgā persona: **\_\_\_\_\_\_\_\_\_\_\_\_\_**,tālr. \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_, kurai ir noteikti šādi pienākumi:
			1. sniegt Pasūtītājam nepieciešamo informāciju par līguma izpildi;
			2. iesniegt Pasūtītājam pakalpojumu nodošanas – pieņemšanas aktus;
			3. iesniegt Pasūtītājam rēķinus.
6. **Līguma darbības laiks**
	1. Šī līguma 1.1.punktā noteikto pakalpojumu izpildes termiņš ir **\_\_\_\_\_\_\_\_\_\_\_\_\_\_\_\_\_\_\_\_**.
	2. Līgumu var izbeigt pirms termiņa pēc vienas Puses rakstiska pieteikuma otrai Pusei. Par gaidāmo līguma izbeigšanu viena Puse rakstiski brīdina otru Pusi 30 (trīsdesmit) dienas iepriekš.
	3. Puses tiesīgas vienpusēji izbeigt līguma darbību, ja kāda no Pusēm neizpilda ar šo līgumu uzņemtās saistības, brīdinot 10 (desmit) dienas iepriekš rakstiski (fakss vai oriģināls, kuru nosūta uz juridisko adresi).
	4. Puses var izbeigt Līguma darbību, par to savstarpēji rakstiski vienojoties.
	5. Ja Nepārvaramas varas apstākļu rezultātā šī līguma darbība ir pārtraukta ilgāk kā vienu mēnesi, katrai no Pusēm ir tiesības atteikties no šī līguma saistību izpildes un izbeigt šo Līgumu, ja ir izpildīti savstarpēji norēķini saskaņā ar šī līguma nosacījumiem.
	6. Līgums nekavējoties tiek pārtraukts, ja attiecībā uz Objektu pastāv tiesisks strīds saistībā ar īpašuma, valdījuma tiesībām vai Pasūtītājam telpu lietošanas tiesības ir izbeigušas.
	7. Visi līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir veikti saskaņā ar Publisko iepirkumu likuma 67.1 pantu.
7. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt līgumā minētās informācijas neizpaušanu no trešo personu puses, kas piedalās līguma izpildē, izņemot valsts un pašvaldību institūcijas, kas tiesību aktos noteiktajā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar līguma noteikumiem ir paredzēts darīt zināmu trešajām personām.
	3. Puses vienojas, ka konfidencialitātes noteikumu neievērošana ir rupjš līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šīs līguma nodaļas noteikumiem nav laika ierobežojuma un uz to neattiecas līguma darbības termiņš.
8. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti šī līguma noteikumu interpretācijai.
	2. Pusēm ir jāinformē vienai otra 24 stundu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski (fakss vai oriģināls, kuru nosūta uz juridisko adresi).
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā atbilstoši Latvijas Republikas normatīvo aktu prasībām.
	4. Līgums sastādīts latviešu valodā, divos eksemplāros. Abiem līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	5. Visos citos jautājumos, ko neregulē līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	6. Puses ar saviem parakstiem apliecina, ka tām ir saprotams līguma saturs, nozīme un sekas, tie atzīst līgumu par pareizu, savstarpēji izdevīgu un labprātīgi vēlas to pildīt.
	7. Līgumam pievienoti šādi pielikumi:
		1. Pielikums Nr.1 – Tehniskā specifikācija un Pretendenta piedāvājums;
		2. Pielikums Nr.2 – Pretendenta Finanšu piedāvājums fiziskai apsardzei objektā sākot ar 3 (trešo) apsardzes stundu.

**9. Pušu rekvizīti**